ΓΡΑΠΤΗ ΕΡΩΤΗΣΗ E-2277/01

υποβολή: Erik Meijer (GUE/NGL) προς την Επιτροπή

(31 Ιουλίου 2001)

Θέμα: Χρήση τοξικών αερίων στα φορτία σκαφών και μέτρα για τον περιορισμό τνω κινδύνων

1. Θα μπορούσε η Επιτροπή να επιβεβαιώσει ότι, παρά τις συμφωνίες που έχουν συναφθεί σε ευρωπαϊκό επίπεδο σχετικά με τον περιορισμό της χρήσης εύφλεκτων και επικίνδυνων αερίων για τη συντήρηση του φορτίου των πλοίων, συνεχίζουν να χρησιμοποιούνται προς τον σκοπό αυτόν βιοκτόνα αέρια όπως το βρωμιούχο μαγνήσιο και το φωσφίδιο τουδρογόνου·

2. Θα μπορούσε η Επιτροπή να επιβεβαιώσει ότι η χρήση των ανωτέρω βιοκτόνων αερίων δεν είναι πλέον αναγκαία, χάρη στην ανάπτυξη μιας διαδικασίας που βασίζεται στην τεχνολογία ελεγχόμενης ατμόσφαιρας, με την οποία μειώνεται η πίεση του οξυγόνου και του διοξειδίου του άνθρακα, με παράλληλη αύξηση της θερμοκρασίας του τελευταίου·

3. Σε ποιό βαθμό πληροί η Οδηγία του Διεθνούς Ναυτιλιακού Οργανισμού (ΔΝΟ) σχετικά με την ασφαλή χρήση των εντομοκτόνων στα πλοία — η οποία επιβάλλει την παρουσία ενός επιστάτη ειδικού επί του θέματος, όχι όμως και τη βεβαίωση των ιδιαίτερων γνώσεών του — τους κανόνες ασφάλειας που η Επιτροπή θεωρεί επιθυμητούς·

4. Εκτός από τις επιχειρήσεις που χρησιμοποιούν στα φορτία τους τοξικές ουσίες, θα μπορούσαν να θεωρηθούν επίσηςπεύθυνοι οι πλοιοκτήτες και οι επιχειρήσεις που έχουν αναλάβει τη μεταφορά των εμπορευμάτων, σε σχέση με τις συνέπειες της χρήσης τέτοιων τοξικών αερίων·

5. Ποιά μέτρα θα μπορούσε να λάβει η Επιτροπή ώστε να σταματήσει η χρήση των τοξικών αυτών αερίων στα κράτη μέλη της ΕΕ·

6. Ποιά μέτρα θα μπορούσε να λάβει η Επιτροπή ώστε να μην αγκυροβολούν σε κοινοτικούς λιμένες τα μη κοινοτικά σκάφη που χρησιμοποιούν τοξικά αέρια θέτοντας σε κίνδυνο το προσωπικό που είναι επιφορτισμένο με την εκφόρτωση και την κατεργασία των φορτίων αυτών·

7. Ποιών άλλων μέτρων τη λήψη θεωρεί δυνατή και σκόπιμη η Επιτροπή για τη βελτίωση της ασφάλειας στον τομέα αυτόν·

Απάντηση της κας de Palacio εξ ονόματος της Επιτροπής

(23 Νοεμβρίου 2001)

Εις ό,τι αφορά την χρήση ζιζανιοκτόνων και βιοκτόνων σε πλοία, τα κράτη μέλη εφαρμόζουν τις σχετικές διατάξεις του Διεθνούς Ναυτιλιακού Οργανισμού (International Maritime Organisation — IMO), ελλείψει ειδικών διατάξεων στην ισχύουσα κοινοτική νομοθεσία για την ασφάλεια της ναυτιλίας. Όσον αφορά τους κινδύνους κατά τις εργασίες εκφόρτωσης, αξίζει να σημειωθεί ότι η Επιτροπή ενέκρινε πρόταση Οδηγίας του Ευρωπαϊκού Κοινοβουλίου και του Συμβουλίου σχετικά με τον καθορισμό εναρμονισμένων απαιτήσεων και διαδικασιών για την ασφαλή φόρτωση και εκφόρτωση των φορτηγών πλοίων μεταφοράς φορτίου χύδην(1), η οποία θα εξασφαλίσει πιο ομοιόμορφους και ασφαλείς όρους φόρτωσης και εκφόρτωσης στους λιμένες των κρατών μελών. Ειδικότερα, η Οδηγία θα επιτρέψει στα κράτη μέλη την απαγόρευση ή παύση της φόρτωσης ή εκφόρτωσης στερεών φορτίων χύδην όποτεπάρχουν σαφείς ενδείξεις θέσεως εν κινδύνω της ασφάλειας του πλοίου ή του πληρώματος.

Επιπλέον,πάρχει σημαντικός όγκος κοινοτικής νομοθεσίας στον τομέα τηςγείας και ασφάλειας στον τόπο εργασίας. Ιδιαίτερα σημαντική εν προκειμένω είναι η Οδηγία 98/24/ΕΚ του Συμβουλίου της 7ης Απριλίου 1998 για την προστασία τηςγείας και ασφάλειας των εργαζομένων κατά την εργασία από κινδύνους οφειλόμενους σε χημικούς παράγοντες (14η ειδική Οδηγία κατά την έννοια του άρθρου 16 παράγραφος 1 της Οδηγίας 89/391/ΕΟΚ)(2).

Όσον αφορά τις επικίνδυνες χημικές ουσίες, το άρθρο 5 παράγραφος 2 της Οδηγίας 98/24/ΕΚ απαιτεί από τον εργοδότη την εξάλειψη ή τον περιορισμό, στο ελάχιστο, των κινδύνων για τηνγεία και την ασφάλεια των εργαζομένων, κατά την εργασία.

Εις ό,τι αφορά την φωσφίνη και το μεθυλοβρωμίδιο,πογραμμίζεται ότι η φωσφίνη είναι μία από τις χημικές ουσίες που διαλαμβάνει η επεξεργασία πρότασης για δεύτερο κατάλογο ενδεικτικών επιπέδων επαγγελματικής έκθεσης (indicative occupational exposure levels — IOELV). Ο κατάλογος αυτός αναμένεται να εγκριθεί, βάσει της Οδηγίας 98/24/ΕΚ, το πρώτο εξάμηνο του 2002. Το μεθυλοβρωμίδιο είναι εγγεγραμμένο στον κατάλογο προτεραιότητας των εργασιών της Επιστημονικής Επιτροπής για τις Οριακές Τιμές Επαγγελματικής Έκθεσης που πρόκειται να αξιολογηθούν εντός του 2002.

Επιπλέον, η χρήση της φωσφίνης και του μεθυλοβρωμιδίου στην Κοινότητα θα εξετασθεί στο πλαίσιο του δεκαετούς προγράμματος επανεξέτασης που θέσπισε η Οδηγία 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998 για την διάθεση βιοκτόνων στην αγορά(3). Οι κατασκευαστές που επιθυμούν να συνεχίσουν την διάθεση των εν λόγω ουσιών στην αγορά για τους σκοπούς του καπνισμού φορτίων, οφείλουν να το γνωστοποιήσουν, βάσει του κανονισμού της Επιτροπής (ΕΚ) αριθ. 1896/2000 της 7ης Σεπτεμβρίου 2000 σχετικά με την πρώτη φάση του προγράμματος που αναφέρεται στο άρθρο 16 παράγραφος 2 της Οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τα βιοκτόνα προϊόντα(4) μέχρι τις 28 Μαρτίου 2002 και να διαβιβάσουν τα απαιτούμενα στοιχεία. Βάσει όλων των γνωστοποιήσεων του συνόλου των βιοκτόνων ουσιών, θα καθορισθεί λεπτομερές πρόγραμμα αξιολόγησης. Η αξιολόγηση, η οποία θα διενεργηθεί από κράτος μέλος — εισηγητή, θα διαλαμβάνει όλες τις πτυχές που σχετίζονται με τις επιπτώσεις στηνγεία του ανθρώπου και στο περιβάλλον, συμπεριλαμβανομένης της ασφάλειας στην εργασία. Προς το παρόν δεν είναι δυνατόν να καθορισθεί με βεβαιότητα ο χρόνος ολοκλήρωσης της αξιολόγησης.

(1) ΕΕ C 311 E της 31.10.2000.

(2) ΕΕ L 131 της 5.5.1998.

(3) ΕΕ L 123 της 24.4.1998.

(4) ΕΕ L 228 της 8.9.2000.